מגפת הקורונה בירדן

מגפת הקורונה, בה חלו רבים במחלת נגיף הקורונה בירדן, התפשטה אל המדינה בתחילת מרץ 2020.

== התפשטות המגפה ==
353x353 פיקסלים
ב-2 במרץ הודיעה ירדן על מקרה ראשון של הדבקה בנגיף הקורונה. על פי שר הבריאות הירדני, מדובר באדם שחזר מאיטליה 16 ימים לפני כן, ונמצא חיובי לנגיף.<ref></ref>

ב-10 במרץ הודיעה ירדן על סגירת גבולותיה הימיים וכי היא אוסרת על אזרחיה לטוס ללבנון וסוריה<ref></ref> ועל הגעת תיירים ונוסעים מלבנון, ספרד, צרפת, סוריה וגרמניה לתחומי המדינה עקב החשש מהתפשטות הנגיף.<ref></ref><ref></ref>

ב-11 במרץ הודיעה ירדן כי היא אוסרת כניסת אזרחים מישראל, עיראק ומצרים.<ref></ref>

ב-14 במרץ הודיעה ירדן על שורה של צעדים במטרה למנוע את התפשטות הקורונה ברחבי הממלכה:
# הפסקת הטיסות הבינלאומיות לשטחה של ממלכת ירדן החל מ-17 במרץ.
# כל האירועים הציבוריים יבוטלו.
# כל בתי הספר, הגנים, האוניברסיטאות והקולג'ים ברחבי הממלכה ייסגרו החל מ-15 במרץ למשך שבועיים, כמו כן, יחלו בלימודים מקוונים.
# כל המסגדים והכנסיות ברחבי הממלכה ייסגרו.
# אתרי התיירות, בתי הקולנוע ושירותי הספורט ישהו את פעילותם.<ref></ref><ref></ref>

ב-16 במרץ הודיעה ירדן על סגירת כל המסעדות ברחבי המדינה.<ref></ref>

ב-17 במרץ הודיעה ירדן על סגירת גבולותיה עם ישראל, הרשות הפלסטינית, סוריה ועיראק.<ref></ref>

באותו יום, הופסקו כל הטיסות הבינלאומיות מרחבי העולם לשדות התעופה בירדן.

ב-19 במרץ הודיעה ירדן על מצב חירום לאומי ברחבי המדינה כחלק מהמאבק בנגיף הקורונה.<ref></ref>

ב-21 במרץ הוכרזו הסגר כללי ועוצר במדינה.

ב-28 במרץ הודיעה ירדן על מקרה מוות ראשון מנגיף הקורונה. על פי מנהל בית החולים בעמאן, הקורבן הייתה אישה בת 83.<ref></ref>

באפריל, חלה ירידה בתחלואה. בסוף אפריל, היו הקלות שונות כמו פתיחת עסקים.<ref></ref> במאי התמודדה ירדן עם גל שני של המגפה, כנראה על רקע הרמאדן.<ref></ref> ב-21 במאי, הכריזו הרשויות על סגר כללי של שלושה ימים לקראת עיד אל-פיטר, זאת בשל 23 מקרים חדשים שנתגלו במדינה, לאחר ימים רבים ללא מקרים חדשים.

הרשויות דרשו מנוסעים שחזרו מחו"ל לענוד צמידים אלקטרוניים, שמאפשרים לשלטונות לוודא שהם מקיימים את הוראות הבידוד.<ref></ref> בתחילת אוגוסט, פתחה את הגבולות לתיירים מ-22 מדינות, שהוגדרו ירוקות. נסגרו בהמשך.<ref></ref>

באוקטובר, הוטל עוצר בן יומיים, כמה חודשים אחרי קודמו.<ref></ref><ref></ref> כמו כן, הוקמה ממשלה חדשה שהתמודדה עם עליה חדה בתחלואה.<ref></ref> ב-22 באוקטובר, החלו להטיל עוצרים בסופי שבוע בנוסף לעוצר הלילי שהיה.<ref></ref>

בחודש נובמבר הוחלט שמיד לאחר הבחירות, שצפויות להתקיים ב-10 בנובמבר, המדינה תיכנס לסגר כללי,<ref></ref> וזאת עקב עלייה בהדבקה לרמה של אלפי נדבקים חדשים ביום ושיעור בדיקות חיוביות גבוה.

לאחר תקופה ארוכה של ירידה בתחלואה, נפתחו בתחילת פברואר 2021 הגנים ובתי הספר היסודיים במדינה, לראשונה אחרי כמעט שנה.<ref></ref> גם תלמידי השנה האחרונה שבו ללמוד.

בפברואר החלה עליה בתחלואה. הממלכה התמודדה עם המוטציה הבריטית. הממשלה נאלצה לבצע מחדש סגר בימי שישי ולעכב את פתיחת בתי הספר תוך הטלת מגבלות מחמירות על התכנסויות ציבוריות וקנסות נוקשים יותר על אי-לבישת מסכות והתעלמות מרחוק חברתי.<ref></ref> במרץ נוספו הגבלות.<ref></ref>

== קישורים חיצוניים ==

* WHO- [https://covid19.who.int/region/emro/country/eg תמונת תחלואה מתעדכנת]
* [https://corona.moh.gov.jo/en אתר משרד הבריאות הירדני]
*
* 
*[https://www.theguardian.com/world/2020/may/15/ghosts-replace-crowds-as-covid-19-rattles-jordans-ancient-city-of-petra Ghosts replace crowds as covid 19 rattles Jordan's ancient city of petra], , הגרדיאן, 15 במאי 2020
*[https://www.theguardian.com/world/2020/nov/04/jordan-suffers-covid-surge-after-early-success-against-virus Jordan suffers Covid surge after early success against virus] , הגרדיאן, 4 בנובמבר 2020
*[https://www.inss.org.il/he/publication/jordan-challenges/ ירדן בפני שלושה ואף ארבעה אתגרים], אוגוסט 2020

== הערות שוליים ==

ירדן
קטגוריה:ירדן: היסטוריה
קטגוריה:ירדן: בריאות ורפואה
קטגוריה:אסונות בירדן